Številka: 110-5/2024-6246-1

Datum: 13. 5. 2024

**Zadeva: Javni natečaj – svetovalec v Oddelku za upravne notranje zadeve**

Na podlagi 58. člena Zakona o javnih uslužbencih (Uradni list RS, št. 63/07-UPB3, 65/08, 69/08-ZTFI-A, 69/08-ZZavar-E in 40/12-ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb; v nadaljevanju: ZJU) in 19. člena Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10; v nadaljevanju: Uredba), Upravna enota Slovenska Bistrica, Vošnjakova ulica 10, Slovenska Bistrica, objavlja javni natečaj za zasedbo prostega uradniškega delovnega mesta

**Svetovalec (šifra DM 96), v Oddelku za upravne notranje zadeve,** za nedoločen čas, s polnim delovnim časom in 5-mesečnim poskusnim delom.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) oz. najmanj visokošolsko strokovno izobraževanje (prva bolonjska stopnja)/visokošolska strokovna izobrazba /(prva bolonjska stopnja) oz. najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* najmanj sedem mesecev delovnih izkušenj,
* strokovni izpit iz upravnega postopka druge stopnje,
* obvezno usposabljanje za imenovanje v naziv,
* znanje uradnega jezika,
* vozniški izpit B kategorije,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi.

Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja zahtevane izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo (prejšnjo) ali visoko strokovno izobrazbo s specializacijo oziroma magisterijem znanosti ali magistrsko izobrazbo (druga bolonjska stopnja).

Pri izbranem kandidatu se bo preverjalo, ali ima opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit iz upravnega postopka opraviti najkasneje v

treh mesecih od sklenitve delovnega razmerja, kar določa 31. člen Zakona o splošnem upravnem postopku (Uradni list RS, št. 24/06 - uradno prečiščeno besedilo, 105/06-ZUS-1, 126/07, 65/08, 8/10, 82/13 175/20 – ZIUOPDVE in 3/22 – ZDeb).

Prav tako se bo pri izbranem kandidatu preverjalo, ali ima opravljeno usposabljanje za imenovanje v naziv, v nasprotnem primeru bo kandidat moral najpozneje v enem letu od sklenitve pogodbe o zaposlitvi opraviti usposabljanje, na katerega ga bo napotil predstojnik, v skladu s prvim odstavkom 89. člena ZJU. Kot opravljeno usposabljanje šteje opravljen strokovni izpit za imenovanje v naziv ali udeležba na pripravah za imenovanje v naziv v skladu z določbami ZJU.

**Delovne naloge:**

* vodenje in odločanje v zahtevnih upravnih postopkih na I. stopnji,
* samostojno oblikovanje manj zahtevnih gradiv s predlogi ukrepov,
* pomoč pri pripravi osnutkov predpisov in drugih zahtevnejših gradiv,
* zbiranje, urejanje in priprava podatkov za oblikovanje zahtevnejših gradiv,
* opravljanje drugih upravnih nalog podobne zahtevnosti,
* opravljanje nalog matičarja – sklepanje zakonskih zvez,
* vodenje enostavnih upravnih postopkov na prvi stopnji,
* izdajanje odločb na predpisanih obrazcih na prvi stopnji,
* izvajanje nalog krajevnega urada.

Prijava na prosto delovno mesto naj bo pripravljena in oddana na priloženem obrazcu »Vloga za zaposlitev«.

**Prijava mora vsebovati:**

1. pisno izjavo kandidata o izpolnjevanju pogoja glede zahtevane izobrazbe (iz izjave mora biti razvidna tako pridobljena izobrazba kot tudi leto zaključka izobraževanja in ustanova, na kateri je bila izobrazba pridobljena),
2. izpolnjevanje pogoja glede zahtevanih delovnih izkušenj (kandidat pri tem navede vse dosedanje zaposlitve z datumi sklenitev in prekinitev delovnih razmerij pri posameznem delodajalcu oz. čas opravljanja dela; kratek opis dela in izobrazbo, ki je bila zahtevana za posamezno delovno mesto – stopnjo zahtevnosti delovnega mesta),
3. pisno izjavo o opravljenem strokovnem izpitu iz upravnega postopka druge stopnje, iz katere mora biti razvidna ustanova, na kateri je kandidat opravljal izpit in datum opravljanja izpita (če ga je kandidat že opravil),
4. pisno izjavo o opravljenem usposabljanju za imenovanje v naziv (če ga je kandidat že opravil),
5. pisno izjavo, da ima izpit B kategorije,
6. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. pisno izjavo kandidata, da za namen tega natečajnega postopka dovoljuje Upravni enoti Slovenska Bistrica pridobitev podatkov iz uradnih evidenc,
2. pisno izjavo kandidata, da je seznanjen in dovoljuje, da bo Upravna enota Slovenska Bistrica podatke, ki jih je kandidat navedel v prijavi za prosto delovno mesto, obdelovala za namen izvedbe javnega natečaja.

V primeru, da kandidat z vpogledom v uradne evidence ne soglaša, mora sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

V skladu z 61.a členom ZJU in 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) se v izbirni postopek ne uvrstijo kandidati, ki ne izpolnjujejo natečajnih pogojev.

Izbirni postopek se lahko opravi v več fazah tako, da se kandidati izločajo postopno (drugi odstavek 61. člena ZJU). Strokovno usposobljenost kandidatov bo presojala posebna natečajna komisija na podlagi navedb v prijavnem obrazcu-vloga za zaposlitev, pisnega preizkusa, osebnega razgovora oziroma na podlagi drugih metod, ki so skladne s strokovnimi spoznanji na področju ravnanja z ljudmi pri delu.

Izbrani kandidat bo delo na delovnem mestu svetovalec opravljal v uradniškem nazivu svetovalec III (izhodiščni plačni razred: 31 oz. 1.492,62 EUR), z možnostjo napredovanja v naziv svetovalec II in svetovalec I.

Z izbranim kandidatom bo sklenjeno delovno razmerje za nedoločen čas s polnim delovnim časom in 5-mesečnim poskusnim delom. Izbrani kandidat bo delo opravljal v prostorih Upravne enote Slovenska Bistrica, Vošnjakova ulica 10, Slovenska Bistrica oz. v drugih uradnih prostorih, kjer organ posluje.

**Kandidati vložijo prijavo v pisni obliki na priloženem obrazcu - »Vloga za zaposlitev«,** ki ga pošljejo v zaprti ovojnici z označbo: **"**za javni natečaj delovno mesto svetovalec v Oddelku za upravne notranje zadeve, šifra DM 96, št. 110-5/2024« na naslov: Upravna enota Slovenska Bistrica, Vošnjakova ulica 10, 2310 Slovenska Bistrica, in sicer v roku **8 dni** po objavi na osrednjem spletnem mestu državne uprave GOV.SI - <https://www.gov.si/zbirke/delovna-mesta/> in Zavodu RS za zaposlovanje**.**

V skladu s prvim odstavkom 68. člena Zakona o splošnem upravnem postopku (Uradni list RS, št. [24/06](http://www.uradni-list.si/1/objava.jsp?sop=2006-01-0970) – uradno prečiščeno besedilo, [105/06](http://www.uradni-list.si/1/objava.jsp?sop=2006-01-4487) – ZUS-1, [126/07](http://www.uradni-list.si/1/objava.jsp?sop=2007-01-6415), [65/08](http://www.uradni-list.si/1/objava.jsp?sop=2008-01-2816), [8/10](http://www.uradni-list.si/1/objava.jsp?sop=2010-01-0251), [82/13](http://www.uradni-list.si/1/objava.jsp?sop=2013-01-3034), [175/20](http://www.uradni-list.si/1/objava.jsp?sop=2020-01-3096) – ZIUOPDVE in [3/22](http://www.uradni-list.si/1/objava.jsp?sop=2022-01-0014) – ZDeb; v nadaljevanju: ZUP) šteje prijava oddana po pošti ter v elektronski obliki za pravočasno, če jo organ prejme, preden se izteče rok. Prijava se šteje, da je v skladu z drugim odstavkom 68. člena ZUP pravočasna, če je oddana priporočeno na pošto zadnji dan roka.

Kandidate vljudno naprošamo, da zaradi upoštevanja ekonomskega in ekološkega vidika (vsaka prijava, ki jo Upravna enota Slovenska Bistrica dobi po e-pošti, se namreč natisne) prijavo vložijo tako, da izpolnijo priloženi obrazec, ki vsebuje vse podatke, potrebne za popolno prijavo.

Obvestilo o končanem izbirnem postopku bo objavljeno na osrednjem spletnem mestu državne uprave

GOV. SI - <https://www.gov.si/zbirke/delovna-mesta/>

Za informacije o izvedbi javnega natečaja se obrnite na Tatjano Žolnir Šket, vsak delavnik med 8.00 in 10.00 uro (telefonska številka 02/805 5510).

V besedilu javnega natečaja uporabljeni izrazi, zapisani v moški slovnični obliki, so uporabljeni kot nevtralni za moške in ženske.

Mag. Emil Trontelj

Načelnik upravne enote